《田舍》
明代·张元凯

老去为农谷口田，五湖烟雨正茫然。于飞柳下振振鹭，欲堕波间跕跕鸢。

试听沧浪才和曲，再观秋水就名篇。青山不厌频来往，耐可张融只住船。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。